text: Tørvur á humaniterari hjálp til Yemen
text: #000001
text: Reyði Krossur er til staðar í Yemen til tess at veita grundleggjandi og lívbjargandi neyðhjálp
text: #000002
text: Reyði Krossur er til staðar í Yemen til tess at veita grundleggjandi og lívbjargandi neyðhjálp. Tvey ár av vápnaðum stríði hevur elvt til stóra oyðilegging í Yemen, umframt at fátækradømi og hungursneyð hava herjað í fleiri ár. Óteljandi bardagar og bumbubrestir hava javnað samfelagsbygnaðin við jørðina, og eingin almenn heilsutrygd er í landinum.
text: #000003
text: Fólkið í Yemen stríðist framvegis dagliga fyri lívinum, og eingi tekin er um, at støðan fer at batna í nærmastu framtíð. Tíverri eru ábendingar hinvegin um, at støðan versnar, í samsvari við at vápnaða stríðið tekur dyk á seg. Ein avleiðing av vápnaða stríðnum er eisini, at tað er torført at fáa mat inn í landið, og at tað alsamt verður verri at fáa fatur á drekkivatni. Áleið 18,8 mió. menniskju í Yemen hava tørv á humaniterari hjálp og verju, og 10,3 mió. av teimum hava tørv á bráfeingis neyðhjálp.
text: #000004
text: Reyði Krossur arbeiðir tí við humaniterum verkætlanum, ið hava til endamáls at:- betra um atgongdina hjá viðkvomum bólkum í samfelagnum til drekkivatn, heilsutænastur og reinføri,- førleikamenna sjálvboðin og starvsfólk.- stuðla heilsumiðdeplum og tænastum í at røkka út til serliga viðkvamar bólkar í Yemen.- menna samfelagsgrundaðar heilsutænastur og heilsutrygdina í landinum.
text: #000005
text: Sera fáir humaniterir felagsskapir eru virknir í Yemen, orsaka av ótryggu støðuni í landinum. Reyði Krossur heldur tó á fram við at veita humanitera hjálp í samsvari við tær 7 aðalreglurnar hjá felagsskapinum. Reyði Krossur virkar eisini áhaldandi fyri, at fáa partarnir í krígnum at virða altjóða humanitera lóg og harvið at økja um tryggleikan hjá vanliga fólkinum og starvsfólkum áhumanitera økinum.
text: #000006
text: Av hesum orsøkum hevur Reyði Krossur Føroya tí latið kr. 200.000 til hesar verkætlanir hjá Reyða Krossi í Yemen. Nevnast kann, at fyri kr. 50 kann Reyði Krossur geva mat til eitt barn í Yemen í tríggjar vikur, fyri kr. 135 ber til at geva eina fyrstuhjálpartasku til særd og skadd í Yemen, og kr. 430 røkka til at geva einari familju í Yemen eitt skýli við neyðugari útgerð.
text: #000007
text: Søgulig hús í Vestmanna sett til sølu
text: #000013
text: Lavrov: Vesturheimurin er farin í kríggj móti okkum
text: #000014